VS000630
Datum: 1990-11-07T01:00:00.000+01:00
datum_sodbe_i_stopnje: 1997-08-26T00:00:00.000Z
podrocje: višina odškodnine za nepremoženjsko škodo
institut: telesne bolečine - strah - skaženost - zmanjšanje življenjske aktivnosti
skupina: poškodbe rok in ramenskega obroča in njihove posledice - poškodbe kolena in goleni in njihove posledice
fischer: hudi primeri
odskodnina: 3068000 SIT
opombe: II Ips 587/98. Revizija tožene stranke je bila zavrnjena.
sodisce: Vrhovno sodišče

## Oškodovanec

**Spol:**

ženska

**Starostna skupina:**

od 65 do 70 let

Gospodinja.

## Škodni dogodek

Poškodovana v prometni nezgodi.

## Poškodba

Zlom desne golenice, zlom glavice leve nadlahtnice, poškodba leve rame in rana na glavi.

## Telesne bolečine

1350000 SIT Hude 25 dni, stalne srednje močne pa 5 mesecev in pol. Občasne srednje močne bolečine bo bo vremenskih spremembah in večjih naporih trpela vse življenje.

#### Hospitalizacija

Med zdravljenjem je prišlo do komplikacij, in sicer do zloma vstavljene ploščice in vnetja ven na poškodovani nogi. Ob prihodu v bolnico so ji operativno uravnali ramo in operirali tudi poškodovano nogo, ki so jo kasneje zaradi omenjene komplikacije morali ponovno operirati. Prestala je rentgenske preglede, morala jemati pomirila, tudi po prihodu iz bolnice je bila dalj časa vezana na tujo pomoč. Med zdraviliškim zdravljenjem je prišlo do obeh omenjenih komplikacij, zaradi česar je morala ponovno v bolnico, rehabilitacija je bila težka tudi zato, ker je ob poškodovani levi rami in desni nogi težko uporabljala bergle. Obe bergli je uporabljala še v času prve obravnave v tej pravdni zadevi, torej več kot leto dni.

## Strah

234000 SIT Tožnica je ob nesreči doživljala zelo intenziven strah, prav tako je bila v strahu za izid zdravljenja od 10 do 12 mesecev, dokler se stanje ni stabiliziralo. Po nesreči tožnica ni mogla spati, med spanjem se je prebujala, o nesreči sanjala in imela nesrečo neprestano pred očmi, kar je trajalo približno 4 do 5 mesecev. Pri splošnem zdravniku je v tej zvezi dobivala tablete za pomiritev, ki jih je v navedenem obdobju vsakodnevno jemala zvečer pred spanjem.

## Zmanjšanje življenjske aktivnosti

1250000 SIT Tožnica ima še motnje in težave v zvezi z gibljivostjo, saj je njena leva rama močno omejena pri gibanju. Dokaj zavrta je v gibanju tudi desna noga, zlasti koleno, ki ga ne more upogniti več kot za 45 stopinj. Vse to bo ostalo tožnici trajno. Zaradi tega težko opravlja gospodinjska dela oz. določenih gospodinjskih del ne more več opravljati in lahko opravlja le lažja dela.

## Skaženost

234000 SIT Na desnem stegnu ima tožnica vidno, za en cm široko brazgotino, ki sega od kolena zgoraj do višine kolka, v predelu kolka pa še drugo manjšo brazgotino, kar ji bo ostalo trajno, prav tako pa bo obseg desne goleni ostal za dva cm večji v primerjavi z levo.

---

ZOR člen 200, 203